《风流子 月夜感忆》
清代·陈维崧

冰蟾飞皓彩，今宵月、胜似昨宵圆。有一片角声，凄清枕畔，三秋桂子，零乱樽前。

人生事、千龄浑似梦，百计且求仙。凤舞鸾歌，别来几日，琼楼玉宇，归去何年。

流霞须倾尽，金荷里，鲸饮并吸婵娟。遥忆庾楼今夜，多少英贤。

想月明千里，战袍不夜，西风万马，杀气临边。我控云中黄鹄，一笑茫然。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。